Αλένκα Μπράτουσεκ

Η Αλένκα Μπράτουσεκ (Alenka Bratušek, 31 Μαρτίου 1970) είναι Σλοβένα πολιτικός, πρώην πρωθυπουργός της Σλοβενίας (από τις 20 Μαρτίου 2013 ως τις 18 Σεπτεμβρίου 2014), η πρώτη γυναίκα πρωθυπουργός στην ιστορία της χώρας. Από τον Νοέμβριο του 2014 θα αναλάβει τη θέση μιας εκ των Αντιπροέδρων της Ευρωπαϊκής Επιτροπής, υπεύθυνης για θέματα Ενεργειακής Ενοποίησης.

Πριν ασχοληθεί με την πολιτική, η Μπράτουσεκ υπηρέτησε σε ανώτατες θέσεις του Υπουργείου Οικονομικών της χώρας, ενώ μεταξύ του Ιανουαρίου του 2013 και του Απριλίου του 2014 υπήρξε η προσωρινή πρόεδρος του πολιτικού κόμματος Θετική Σλοβενία.Positive Slovenia is led by Alenka Bratušek  (In Slovene: Pozitivno Slovenijo vodi mag. Alenka Bratušek), official website, news section, 17 January 2013Zoran Janković is not the party's president anymore ("Zoran Janković ni več predsednik stranke"), Delo, 17 January 2013

 Βιογραφία 
Η Αλένκα Μπράτουσεκ γεννήθηκε στις 31 Μαρτίου 1970 στο Τσέλιε της Γιουγκοσλαβίας. Σπούδασε στο τμήμα φυσικών επιστημών και τεχνολογίας του Πανεπιστημίου της Λιουμπλιάνας, ενώ στην πορεία απέκτησε από το πανεπιστήμιο τίτλο μάστερ στις κοινωνικές επιστήμες. Προτού κατέλθει στην πολιτική, διετέλεσε για έξι χρόνια επικεφαλής της Διεύθυνσης Κρατικού Προϋπολογισμού στο Υπουργείο Οικονομικών της χώρας.

Τον Μάρτιο του 2013, ένας ανώνυμος την κατηγόρησε ότι η ίδια έκανε λογοκλοπή στον τίτλο μάστερ της, ενώ το Πανεπιστήμιο της Λιουμπλιάνα ξεκίνησε έρευνα πάνω στο θέμα.With the tweezers over the Master's thesis by Alenka Bratušek  (In Slovene: "S pinceto nad magisterij Bratovškove"), Delo, 26 Φεβρουαρίου 2013
 Πολιτική σταδιοδρομία 
Το 2008, η Μπράτουσεκ ήταν υποψήφια για το κοινοβούλιο συμμετέχοντας στα ψηφοδέλτια του κοινωνικού φιλελεύθερου κόμματος Ζάρες, χωρίς, ωστόσο, να εκλεγεί. Στις εκλογές του 2011, η ίδια εξελέγη βουλευτής με το πολιτικό κόμμα Θετική Σλοβενία. Από το 2011, είναι επικεφαλής της Επιτροπής Ελέγχου Προϋπολογισμού στο Κοινοβούλιο της Σλοβενίας.

Τον Ιανουάριο του 2013, η Μπράτουσεκ διορίστηκε προσωρινή πρόεδρος της Θετικής Σλοβενίας, αφότου ο ηγέτης και ιδρυτής του κόμματος Ζόραν Γιάνκοβιτς παραιτήθηκε ύστερα από κατηγορίες που εκκρεμούν εις βάρος του που εξαπολύθηκαν από την Επιτροπή για την Πρόληψη της Διαφθοράς της Δημοκρατίας της Σλοβενίας. Αργότερα, η κυβέρνηση υπό τον Γιάνεζ Γιάνσα και η ίδια έγινε πρωθυπουργός της χώρας.
 Πρωθυπουργός της Σλοβενίας 
Στις 27 Φεβρουαρίου, η Αλένκα Μπράτουσεκ εξελέγη πρωθυπουργός της Σλοβενίαςhttp://www.globaltimes.cn/content/764822.shtml|Alenka Bratusek elected as Slovenia's new PM ενώ, στις 20 Μαρτίου, σχηματίστηκε κυβέρνηση στην οποία συμμετείχαν η Θετική Σλοβενία και οι Σοσιαλδημοκράτες.

Το δεξιό κόμμα του Γιάνσα απάντησε στο Twitter ότι "η κυβέρνησή της θα διαρκούσε λιγότερο και από το μήκος της φούστας της".Politics and mini-skirts, Delo, 24 Φεβρουαρίου 2013 Τα διεθνή ΜΜΕ εστίασαν στη δυσκολία της Μπράτουσεκ να σχηματίσει κυβέρνηση και να συνεχίσει τα έργα της κυβέρνησης του Γιάνσα.

Η κυβέρνησή της έλαβε ψήφο εμπιστοσύνης με 50 υπέρ και 31 κατά στις 15 Νοεμβρίου 2013.Ρόιτερς , Slovenian PM wins confidence vote, but bailout risk remains, 15 Νοεμβρίου 2013. Στις 29 Απριλίου 2014 παραιτήθηκε από την ηγεσία της Θετικής Σλοβενίας, έχοντας απωλέσει το αξίωμα από τον Ζόραν Γιάνκοβιτς στις 26 Απριλίου. Εν συνεχεία, η Μπράτουσεκ ανακοίνωσε την παραίτησή της από την πρωθυπουργία, σε ισχύ από τις 5 Μαΐου 2014. Στις 5 Μαΐου υπέβαλε επίσημα την παραίτησή της με επιστολή, πυροδοτώντας συζητήσεις για τη διεξαγωγή πρόωρων εκλογών, αργότερα το 2014. Έγινε το πρώτο πρόσωπο που παραιτήθηκε από την πρωθυπουργία στη χώρα.

Στις 31 Μαΐου 2014 ίδρυσε ένα νέο κόμμα, με την ονομασία Συμμαχία της Αλένκα Μπράτουσεκ (Zavezništvo Alenke Bratušek,  ZaAB).RTVSLO.si - V živo: Nastaja stranka Alenke Bratušek Τον Ιούλιο διεξήχθησαν οι πρόωρες βουλευτικές εκλογές, κατά τις οποίες το ZaAB κέρδισε 4 έδρες στην Εθνοσυνέλευση, συμπεριλαμβανομένης 1 για την Μπράτουσεκ.http://www.rtvslo.si/dz-volitve-2014/novoizvoljeni-poslanci-izobrazeni-v-povprecju-stari-48-let-med-njimi-najvec-zensk-do-zdaj/341898

Κατά τις τελευταίες μέρες της πρωθυπουργίας της, η ίδια αυτοπροτάθηκε ως Αντιπρόεδρος της Ευρωπαϊκής Επιτροπής ως υπεύθυνη για θέματα Ενεργειακής Ενοποίησης, ωστόσο η υποψηφιότητά της καταψηφίστηκε από την αρμόδια επιτροπή του Ευρωπαϊκού Κοινοβουλίου με 122 από συνολικά 135 ψήφους.http://www.index.hr/vijesti/clanak/europska-komisija-odbila-kandidaturu-alenke-bratusek-/776251.aspxhttp://www.ft.com/cms/s/0/6b47b8ca-4f0d-11e4-9c88-00144feab7de.html#axzz3FZpkCBuJ Την διαδέχθηκε στην πρωθυπουργία της χώρας της ο Μίρο Τσεράρ, ο οποίος πρότεινε την επιχειρηματία Βιολέτα Μπουλκ ως Επίτροπο Μεταφορών.http://www.eubusiness.com/news-eu/politics-slovenia.y4y?

 Παραπομπές 

Εξωτερικοί σύνδεσμοι


Κατηγορία:Πρωθυπουργοί της Σλοβενίας
Κατηγορία:Γυναίκες Πρωθυπουργοί